ประจำเดือนมาล่าสุดเมื่อวันที่26ธ.ค.63 หลังจากนั้นมีเพศสัมพันธ์กับแฟนตั้งแต่วันที่4-8 และ11 ม.ค.64 ไม่ได้ป้องกันค่ะ มีโอกาสท้องไหมคะ วันนี้ลองใช้ชุดตรวจครรภ์ ขึ้นขีดเดียวค่ะ ผลนี้เชื่อถือได้ไหมคะ แล้วสามารถตรวจการตั้งครรภ์ได้อีกเมื่อไหร่คะ ขอบค่ะ
สวัสดีค่ะการมีเพศสัมพันธ์โดยไม่ได้ป้องกันด้วยถุงยางอนามัยหรือการใช้ยาคุมกำเนิดชนิดใดๆเลยนั้น มีโอกาสตั้งครรภ์ได้สูง ไม่ควรพยายามทำการนับวันเพื่อคุมกำเนิด เพราะสามารถนับคลาดเคลื่อนไปได้ และจากที่กล่าวมา ก็น่าจะพ้นช่วง 7 วันหลังจากวันแรกที่มีประจำเดือนซึ่งน่าจะเป็นช่วงปลอดภัยไปแล้วสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ ดังนั้นตอนนี้จึงอาจจะเร็วไปที่จะตรวจ แนะนำการตรวจซ้ำอีกครั้งที่ 1-2 สัปดาห์ และหากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป